
NR. _________________________                                             GHEORGHE CIUHANDU

R E F E R A T 

privind aprobarea contractului de finantare pentru reabilitarea monumentelor istorice  situate in cartierele Cetate, Fabric si Iosefin din municipiul Timisoara 

si a metodologiei de acordare si recuperare a sumelor respective in vederea reabilitarii monumentelor istorice 


Monumentele istorice semnificative pentru istoria, cultura si civilizatia nationala si universala, izvor privind identitatea insasi a orasului de pe Bega, constituie o parte importanta in ce priveste strategia de dezvoltare durabila economico-sociala, turistica, urbanistica si de amenajare a teritoriului la nivel local. 


In conformitate cu prevederile art. 37 din Legii nr. 422/2001 privind protejarea monumentelor istorice, autoritatile administratiei publice locale pot acorda sprijin financiar costand in acoperirea totala sau partiala a costurilor studiilor si documentatiilor tehnice, precum si a lucrarilor de interventie asupra monumentelor istorice.  Mai mult, in vederea protejarii monumentelor istorice autoritatile administatiei publice locale, au ca atributii participarea la finantarea lucrarilor de protejare a monumentelor istorice, prevazand distinct sumele necesare in acest scop in bugetele pe care le administreaza. 


Avand in vedere cel aratate mai sus, municipalitatea a efectuat demersurile necesare in vederea contractarii unor fonduri in sensul reabilitarii acestor monumente, Banca germana pentru dezvoltare fiind interesata sa acorde credite prin intermediul expertilor GTZ in  valoare de 5 milioane de euro din care 2 milioane de euro reprezentand fonduri nerambursabile si utilizate exclusiv in scopul pentru care au fost contractati. 


Proportia contributiei consiliului local la acoperirea costurilor lucrarilor de reabilitare a monumentelor istorice, procedurile si conditiile pe care trebuie sa le indeplineasca proprietarul fiecarei cladiri reabilitate, atribuirea lucrarilor de executie si modalitatea de recuperare a sumelor de la beneficiarii lucrarilor, sunt cuprinse in anexa care face parte integranta din hotararea consiliului local. 


Avand in vedere cele de mai sus, 

PROPUNEM 

1. Aprobarea contractului de imprumut intre Municipiul Timisoara si Banca germana pentru dezvoltare privind finantarea programului de reabilitare a monumentelor istorice situate in cartierele Cetate, Fabric si Iosefin din Municipiul Timisoara in valoare de 5 milioane de euro.

2. Aprobarea metodologiei de acordare si recuperare a sumelor necesare reabilitarii monumentelor istorice situate in cartierele Cetate, Fabric si Iosefin din municipiul Timisoara. 

